CELEX: 22011D0106
Language: fi
Date: 2011-09-30 00:00:00
Title: ETA:n sekakomitean päätös N:o 106/2011, annettu 30 päivänä syyskuuta 2011 , ETA-sopimuksen liitteen XXI (Tilastot) muuttamisesta

1.12.2011   
            
            
               FI
            
            
               Euroopan unionin virallinen lehti
            
            
               L 318/45
            
         ETA:n SEKAKOMITEAN PÄÄTÖS
   N:o 106/2011,
   annettu 30 päivänä syyskuuta 2011,
   ETA-sopimuksen liitteen XXI (Tilastot) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XXI muutettiin 1 päivänä heinäkuuta 2011 annetulla ETA:n sekakomitean päätöksellä N:o 89/2011 (1).
            
         
               (2)
            
            
               Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta siltä osin kuin on kyse tulliviranomaisten ja kansallisten tilastoviranomaisten välisestä tiedonvaihdosta, tilastojen laatimisesta ja laadunarvioinnista 2 päivänä helmikuuta 2010 annettu komission asetus (EU) N:o 92/2010 (2) olisi otettava osaksi sopimusta.
            
         
               (3)
            
            
               Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta siltä osin kuin on kyse kaupan kattavuudesta, tietojen määrittämisestä, kauppatilastojen laatimisesta yritysten ominaisuustietojen ja laskutusvaluutan mukaan jaoteltuina sekä tietyistä tavaroista ja tietyistä tavaroiden liikkeistä 9 päivänä helmikuuta 2010 annettu komission asetus (EU) N:o 113/2010 (3) olisi otettava osaksi sopimusta.
            
         
               (4)
            
            
               Komission asetuksella (EU) N:o 113/2010 kumotaan 1 päivästä tammikuuta 2010 alkaen komission asetus (EY) N:o 1917/2000 (4), joka on otettu osaksi sopimusta ja jota olisi sovellettava EFTA-valtioihin siihen saakka, kun toimenpiteet asetuksen (EY) N:o 471/2009 noudattamiseksi on toteutettu, ja joka näin ollen olisi poistettava sopimuksesta 1 päivästä tammikuuta 2012 alkaen,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XXI seuraavasti:
   
               1)
            
            
               Lisätään 8 a kohdan (neuvoston asetus (EY) N:o 1172/95) jälkeen kohdat seuraavasti:
               
                           ”8aa.
                        
                        
                           
                              32010 R 0092: Komission asetus (EU) N:o 92/2010, annettu 2 päivänä helmikuuta 2010, kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta siltä osin kuin on kyse tulliviranomaisten ja kansallisten tilastoviranomaisten välisestä tiedonvaihdosta, tilastojen laatimisesta ja laadunarvioinnista (EUVL L 31, 3.2.2010, s. 4).
                        
                     
                           8ab.
                        
                        
                           
                              32010 R 0113: Komission asetus (EU) N:o 113/2010, annettu 9 päivänä helmikuuta 2010, kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta siltä osin kuin on kyse kaupan kattavuudesta, tietojen määrittämisestä, kauppatilastojen laatimisesta yritysten ominaisuustietojen ja laskutusvaluutan mukaan jaoteltuina sekä tietyistä tavaroista ja tietyistä tavaroiden liikkeistä (EUVL L 37, 10.2.2010, s. 1).
                           Tätä sopimusta sovellettaessa asetuksen säännöksiä koskevat seuraavat mukautukset:
                           
                                       a)
                                    
                                    
                                       Lisätään 4 artiklan 2 kohtaan alakohta seuraavasti:
                                       ”EFTA-valtioiden osalta ”tullausarvo” määritetään asiaa koskevien kansallisten sääntöjen mukaisesti.”.
                                    
                                 
                                       b)
                                    
                                    
                                       Lisätään 7 artiklan 2 kohtaan alakohta seuraavasti:
                                       ”EFTA-valtioiden osalta ”alkuperämaalla” tarkoitetaan maata, josta tavarat ovat peräisin kansallisten alkuperäsääntöjen mukaisesti.”.
                                    
                                 
                                       c)
                                    
                                    
                                       Asetuksen 15 artiklan 4 kohdassa olevaa viittausta asetukseen (ETY) N:o 2454/93 ei sovelleta.”.
                                    
                                 
                     
         
               2)
            
            
               16 a kohdan (komission asetus (EY) N:o 1917/2000) teksti poistetaan 1 päivästä tammikuuta 2012 alkaen.
            
         2 artikla
   Asetusten (EU) N:o 92/2010 ja (EU) N:o 113/2010 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 1 päivänä lokakuuta 2011, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (5), tai 30 päivänä syyskuuta 2011 tehdyn ETA:n sekakomitean päätöksen N:o 105/2011 (6) voimaantulopäivänä, sen mukaan, kumpi niistä on myöhäisempi.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 30 päivänä syyskuuta 2011.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 262, 6.10.2011, s. 61.
   
      (2)  EUVL L 31, 3.2.2010, s. 4.
   
      (3)  EUVL L 37, 10.2.2010, s. 1.
   
      (4)  EUVL L 229, 9.9.2000, s. 14.
   
      (5)  Valtiosäännön asettamista vaatimuksista ei ole ilmoitettu.
   
      (6)  Katso tämän virallisen lehden sivu 43.